Λευκαντί, η ένδοξη πρωτεύουσα των Αβάντων, και τα Ευβοϊκά βασίλεια της ηρωικής εποχής - Papakōnstantinou, Giōrgos (Γιώργος Λ. Παπακωνσταντίνου, 2010)
Οπισθόφυλλο: Εδώ και σαρανταπέντε περίπου χρόνια υπάρχει το μυστήριο. Στον μυχό του νότιο Ευβοϊκού κόλπου, κοντά στο μικρό ψαροχώρι Λευκαντί, η αρχαιολογική σκαπάνη απεκάλυψε τα εντυπωσιακά ερείπια μιας μακρόβιας και σπουδαίας προϊστορικής πολιτείας. Για χίλια πεντακόσια χρόνια διέγραψε μια λαμπρή τροχιά μέχρι την τελική της καταστροφή στην γεωμετρική εποχή. Σε χρόνια ακόμη ακμής, μια βιβλική θεομηνία την έσβησε για πάντα από τον χάρτη. Ποια άραγε να ήταν; Την αναφέρουν τα αρχαία γραπτά; Γιατί οι ιστορικοί δεν μπορούν να προσδιορίσουν την ταυτότητά της; Ποιοι βασιλιάδες τη διαφέντευαν; Ποια τα γειτονικά της βασίλεια; Ποιος "λαός" την δημιούργησε; Ποιες οι πραγματικές χρονολογίες της ευτυχισμένης διαδρομής της; Πώς γνωρίζουμε την τραγική της μοίρα; Με τρόπο κατανοητό και ευχάριστο για όλα αυτά και πολλά άλλα εξίσου ενδιαφέροντα δίνει τεκμηριωμένες απαντήσεις αυτό το βιβλίο.